## Pravilnik o sastavu i zadaćama Povjerenstva za otoke

### NN 48/2003 (26.3.2003.), Pravilnik o sastavu i zadaćama Povjerenstva za otoke

# MINISTARSTVO ZA JAVNE RADOVE, OBNOVU I GRADITELJSTVO

612

Na teme­lju
članka 17. i 39. Zakona o sustavu državne uprave (»Narodne novine« br. 75/93.,
92/96., 48/99., 15/00., 127/00. i 59/01.), a u svezi sa člankom 19. stavkom 2.
Zakona o otocima (»Narodne novine« br. 34/99. i 32/02) ministar za javne
radove, obnovu i gradite­ljstvo, donosi

## PRAVILNIK

### O SASTAVU I ZADAĆAMA POVJERENSTVA ZA OTOKE

Članak
1.

Ovim se
Pravilnikom uređuje sastav i zadaća Povjerenstva za otoke (u da­lj­njem tekstu:
Povjerenstvo) koje­g teme­ljem članka 19. stavka 1. Zakona o otocima osniva
obalno-otočna županija.

Članak
2.

Povjerenstvo
čine:

– župan
obalno-otočne županije, predsjednik Povjerenstva;

–
predstavnik Ministarstva za javne radove, obnovu i gradite­ljstvo – Uprava za
otočni i područni razvoj, član

–
predstojnik ureda državne uprave, član

–
gradonačelnici otočnih gradova, članovi

– načelnici
otočnih općina, članovi

– pomoćnik
predstojnika ureda državne uprave nadležan za poslove gospodarstva, član.

U slučaju
spriječenosti za rad u Povjerenstvu predsjednika i članove zamje­njuju
zamjenici koje oni odrede.

Članak
3.

Administrativno-stručne
poslove Povjerenstva obav­lja uprav­ni odjel županije nadležan za poslove
gospodarstva.

Članak
4.

Povjerenstvo
sudjeluje u izradi i provedbi Državnog programa prometnog poveziva­nja otoka s
kopnom i međusobno i unutarotočnoga prometnog poveziva­nja, Državnog programa
osuvreme­njiva­nja otočnih po­ljskih, šumskih i protupožarnih putova i zaštite
otočnih šuma i po­ljoprivrednih površina od požara, Državnog programa
vodoopskrbe, odvod­nje i pročišćava­nja otpadnih voda, te građe­nja i održava­nja
objekata za zaštitu od štetnog djelova­nja voda za otoke, Državnog programa za
postupanje s otočnim krutim otpadom, Državnog programa opskrbe otoka energijom
u sklopu Nacionalnog energetskog programa CROTOK, Državnog programa otočkih
telekomunikacija, Državnog programa razvoja poštanske službe na otocima, Državnog
programa zdravstvene zaštite i razvoja telemedicine na otocima, Državnog
programa predškolskog odgoja i osnovnog i sred­njoškolskog obrazova­nja na
otocima, Državnog programa visokoškolskog obrazova­nja, znanstvenih istraživa­nja
i razvoja tehnologije na otocima, Državnog programa kulturnog razvoja i proučava­nja,
zaštite i očuva­nja otočne kulturne baštine, Državnog programa zaštite prirode
i okoliša otoka, Državnog programa socijalne skrbi na otocima i Državnog
programa uređe­nja posjedovne i vlasnič­kopravne evidencije (katastra i zem­ljišnih
k­njiga) na otocima.

Povjerenstvo
prati provedbu Programa održivog razvitka otoka.

Članak
5.

Povjerenstvo
daje miš­lje­nje o kreditnim zahtjevima otočnih ulagača za namjene iz članka
20. stavka 1. Zakona o otocima, podnesenih Hrvatskoj banci za obnovu i
razvitak, koja kredite odobrava putem poslovnih banaka, i prati ­njihovo korište­nje.

O realizaciji kredita iz stavka 1. ovoga članka,
Hrvatska banka za obnovu i razvitak dostav­lja tromjesečno izvješće
Povjerenstvu.

Krediti iz stavka 1. ovoga članka koriste se sukladno
posebnom programu Hrvatske banke za obnovu i razvitak i Programu održivog
razvitka otoka.

Članak 6.

Povjerenstvo obav­lja poslove nadzora svrhovitog
gospodarskog korište­nja po­ljoprivrednog zem­ljišta i zgrada na otocima
sukladno posebnim propisima.

Članak 7.

O zadaćama iz članaka 4., 5. i 6. ovoga Programa
Povjerenstvo podnosi Ministarstvu za javne radove, obnovu i gradite­ljstvo,
Upravi za otočni i područni razvoj, najma­nje jedanput godiš­nje izvješće, a
najkasnije do 30. rujna.

Članak 8.

Povjerenstvo radi i odlučuje na sjednicama koje
saziva osam dana prije održava­nja i kojima predsjedava predsjednik
Povjerenstva.

Sjednice se održavaju jedanput mjesečno, a po potrebi
i češće.

Povjerenstvo na sjednicama odlučuje većinom glasova
svih članova.

O održanim sjednicama sastav­lja se zapisnik.

Povjerenstvo donosi Poslovnik kojim uređuje način
rada Povjerenstva.

Članak 9.

Poslovnik iz članka 8. ovoga Pravilnika Povjerenstvo će
donijeti u roku od 45 dana od dana stupa­nja na snagu ovoga Pravil­nika.

Članak 10.

Stupa­njem na snagu ovoga Pravilnika prestaje važiti
Pravilnik o sastavu i zadaćama Povjerenstva za otoke (»Narodne novine« br.
125/99.).

Članak
11.

Ovaj
Pravilnik stupa na snagu osmoga dana od dana objave u »Narodnim novinama«.

Klasa:
342-01/03-01/3
Urbroj: 516-01-03-6
Zagreb, 11. ožujka 2003.

Ministar
**Radimir Čačić,** v. r.

Pravilnik, NN 48/2003-612